**Ministru kabineta noteikumu projekta „Grozījumi Ministru kabineta 2014.gada 2.decembra noteikumos Nr.740 “*De minimis* atbalsta uzskaites un piešķiršanas kārtība un uzskaites veidlapu paraugi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Komisijas (ES) 2013.gada 18.decembra regula Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr.1407/2013) un Komercdarbības atbalsta kontroles likuma 12.panta 5.punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *De minimis* atbalsta, ko piešķir saskaņā ar Komisijas regulu Nr.1407/2013, uzskaites un piešķiršanas kārtība un uzskaites veidlapu paraugi ir noteikta Ministru kabineta 2014.gada 2.decembra noteikumos Nr.740 “*De minimis* atbalsta uzskaites un piešķiršanas kārtība un uzskaites veidlapu paraugi” (turpmāk – MK noteikumi Nr.740). Ņemot vērā, ka saskaņā ar Komisijas regulas Nr.1407/2013 nosacījumiem, izvērtējot piešķiramo *de minimis* apmēru, atbalsta sniedzējam ir nepieciešams vērtēt atbalsta pretendenta kārtējā un iepriekšējos divos fiskālajos gados saņemto *de minimis* atbalsta apmēru viena vienota uzņēmuma līmenī tikai attiecībā uz atbalstu, kas piešķirts Latvijas Republikā, noteikumu projekts paredz papildināt MK noteikumus Nr.740 ar attiecīgu punktu.Lai korekti tiktu ievēroti Komisijas regulas Nr.1407/2013 6.panta 4.punkta nosacījumi attiecībā uz datu, kas nepieciešami, lai pierādītu Komisijas regulas Nr.1407/2013 nosacījumu ievērošanu, glabāšanu, noteikumu projekts paredz precizēt MK noteikumus Nr.740, nosakot, ka gan *de minimis* atbalsta pretendentam, gan atbalsta sniedzējam ir pienākums glabāt ne tikai *de minimis* atbalsta uzskaites veidlapas, bet gan visus datus par *de minimis* atbalsta piešķiršanu 10 gadus no *de minimis* atbalsta piešķiršanas.Lai nodrošinātu korektu atbilstību Komisijas regulas Nr.1407/2013 2.panta 2.punkta nosacījumiem, ir nepieciešams no atbalsta pretendentiem pieprasīt papildu informāciju, lai atbalsta sniedzējs varētu korekti izvērtēt *de minimis* atbalsta piešķiršanu. Noteikumu projekts paredz papildināt MK noteikumu Nr.740 1.pielikumu “Uzskaites veidlapa par sniedzamo informāciju *de minimis* atbalsta piešķiršanai”, uzliekot pienākumu atbalsta pretendentam sniegt informāciju par tā atbilstību viena vienota uzņēmuma definīcijai atbilstoši Komisijas regulas Nr.1407/2013 2.panta 2.punktam ne tikai gadījumā, ja tam ir būtiska ietekme saistītajās komercsabiedrības, bet arī, ja citai komercsabiedrībai ir šāda ietekme atbalsta pretendenta komercsabiedrībā. *De minimis* atbalsta kontroles uzlabošanai, noteikumu projekts nosaka, ka turpmāk atbalsta pretendentam būs nepieciešams sniegt informāciju ne tikai par kārtējā un iepriekšējos divos fiskālajos gados saņemto *de minimis* atbalstu un citu valsts atbalstu, bet arī par atbalsta pretendenta plānoto citu *de minimis* atbalstu un citu valsts atbalstu, jo atbalsta sniedzējam ir būtiski to zināt un izvērtēt lēmuma par *de minimis* atbalsta piešķiršanu brīdī, lai atbalsta kumulācijas rezultātā netiktu pārsniegta nedz *de minimis* atbalsta robežvērtība, kas noteikta Komisijas regulas Nr.1407/2013 3.panta 2.punktā, nedz arī atbalsta intensitāte un atbalsta apmērs, kas noteikts citā atbalsta programmā vai Eiropas Komisijas lēmumā. Ar terminu “plānotais *de minimis* atbalsts” un “plānotais cits valsts atbalsts” ir jāsaprot tādu atbalstu, uz kuru atbalsta pretendents ir paralēli pieteicies citā atbalsta programmā vai pieteicies individuālam atbalstam, bet par kuru atbalsta sniedzējs vēl nav pieņēmis lēmumu. Papildus noteikumu projekts paredz papildināt MK noteikumu Nr.740 1.pielikumu “Uzskaites veidlapa par sniedzamo informāciju *de minimis* atbalsta piešķiršanai” ar pienākumu *de minimis* atbalsta pretendentam sniegt apliecinājumu, ka tas apņemas ievērot un nepārsniegt Komisijas regulas Nr.1407/2013 3.panta 2.punktā noteiktās *de minimis* atbalsta robežvērtības kārtējā un divos iepriekšējos fiskālajos gados vienas vienotas komercsabiedrības līmenī.Lai atbalsta sniedzējam būtu skaidrs, ka, izvērtējot piešķiramā *de minimis* atbalsta apmēru, ir nepieciešams ņemt vērā *de minimis* atbalsta pretendenta iepriekš saņemto citu valsts atbalstu par tām pašām attiecināmajām izmaksām, lai netiktu pārsniegta nedz maksimāli pieļaujamā atbalsta intensitāte, kas noteikta citā atbalsta programmā vai individuālajā atbalsta projektā, nedz *de minimis* atbalsta robežvērtība, kas noteikta Komisijas regulas Nr.1407/2013 3.panta 2.punktā, noteikumu projekts paredz attiecīgus papildinājumus MK noteikumu Nr.740 2.pielikumā “Uzskaites veidlapa par *de minimis* atbalsta piešķiršanu”.  |
| 3. | Projekta izstrādē iesaistītās institūcijas | Ministru kabineta noteikumu projektu izstrādāja Finanšu ministrija.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikas tiešās vai pastarpinātās pārvaldes iestādes, Latvijas Republikā reģistrētas komercsabiedrības kā potenciālie *de minimis* atbalsta projektu iesniegumu iesniedzēji un projektu īstenotāji. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts paredz komercsabiedrībai, kura vēlēsies pieteikties *de minimis* atbalstam, ja šādas atbalsta programmas nozaru ministrijas būs izstrādājušas, pienākumu sniegt informāciju ne tikai par pēdējo triju fiskālo gadu laikā saņemto *de minimis* atbalstu un citu komercdarbības atbalstu, bet arī par plānoto citu *de minimis* atbalstu un citu komercdarbības atbalstu. Tas nepieciešams, lai varētu izpildīt Komisijas regulas Nr.1407/2013 5.panta 2.daļā noteikto un lai varētu korekti noteikt piešķiramā *de minimis* atbalsta apmēru. Tiesiskajam regulējuma nav ietekmes uz tautsaimniecību, jo šis MK noteikumu projekts nenosaka *de minimis* atbalsta piešķiršanu, bet gan tā piešķiršanas un uzskaites kontroles kārtību. Administratīvais slogs palielināsies minimāli, ņemot vērā, ka šajā MK noteikumu projektā ietvertās prasības tikai sniedz papildu skaidrojumus atbalsta sniedzējam un saņēmējam par nepieciešamo uzskaites kārtību. Spēkā esošajā Komisijas regulā Nr.1407/2013 ietvertās prasības nav papildu prasības, bet nodrošina interpretācijas kļūdu novēršanu. |
| 3. | Administratīvo izmaksu monetārs novērtējums | MK noteikumu projekts nenosaka *de minimis* atbalsta piešķiršanu, bet gan tā piešķiršanas un uzskaites kontroles kārtību. Minētā kārtība tiks piemērota tikai tad, ja nozaru ministrijas izstrādās Ministru kabineta noteikumus (atbalsta programmas), kuras paredzēs *de minimis* atbalsta piešķiršanu. Administratīvo izmaksu palielinājums nav paredzēts. |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts nodrošina Komisijas regulas Nr.1407/2013 normu prasību izpildi nacionālā līmenī. |
| 2. | Citas starptautiskās saistības | Projekts šo jomu neskar |
| 3. | Cita informācija | Projekts šo jomu neskar |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 2013.gada 18.decembra Eiropas Komisijas (ES) regula Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.1407/2013 3.panta 2.punkts  | Noteikumu projekta 3. un 6.punkts.  | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr.1407/2013 6. panta 4.punkts. | Noteikumu projekta 5.punkts. | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr.1407/2013 2.panta 2.punkts. | Noteikumu projekta 6.punkts. | Tiesību norma ieviesta pilnībā. | Stingrākas prasības netiek piemērotas. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Nav | Nav | Nav |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Nav |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Papildus informācija par MK noteikumu projektu ir ievietota Finanšu ministrijas mājas lapas sadaļas “Sabiedrības līdzdalība” apakšsadaļā “Tiesību aktu projekti” “Komercdarbības atbalsta kontroles politika” (pieejams: <http://www.fm.gov.lv/lv/sabiedribas_lidzdaliba/tiesibu_aktu_projekti/komercdarbibas_atbalsta_kontroles_politika#project167>). |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | MK noteikumu projekts paredz papildināt MK noteikumus Nr.740, kas nosaka tikai *de minimis* atbalsta uzskaites un piešķiršanas kontroles kārtību un paredz nosacījumus, kas izriet tieši no Komisijas regulas Nr.1407/2013. Līdz ar to MK noteikumu projekta izstrādes procesa gaitā nav nepieciešams iesaistīt sabiedrības pārstāvjus. Sabiedrības pārstāvjiem bija iespēja izteikt viedokli par Komisijas regulas Nr.1407/2013 projektu sabiedriskās apspriešanas laikā, jo minētais projekts bija publicēts Eiropas Komisijas mājaslapā (pieejams šeit: <http://ec.europa.eu/competition/consultations/2012_de_minimis/index_en.html>). Sabiedriskās apspriešanas laikā komentāri no sabiedrības pārstāvjiem saņemti netika. Finanšu ministrija kā nacionālā komercdarbības atbalsta kontroles iestāde informēs nozaru ministrijas par MK noteikumu projekta piemērošanas praktiskajiem aspektiem. |

*Anotācijas III, IV un VII sadaļa – projekts šīs jomas neskar.*

Finanšu ministra vietā –

Vides aizsardzības un reģionālās

attīstības ministrs Kaspars Gerhards

12.01.2016 16:32

1552

I.Mažuika, 67095481

ieva.mazuika@fm.gov.lv